
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL PAVEDIMO ORGANIZUOTI ŽEMĖS SKLYPŲ FORMAVIMO IR PERTVARKYMO PROJEKTO RENGIMĄ

2017 m. sausio 3 d. Nr. AT-2
Šakiai

Vadovaudamasi Lietuvos Respublikos vietos savivaldos įstatymo 29 straipsnio 8 dalies 1 ir 2 punktais, Lietuvos Respublikos teritorijų planavimo įstatymo 20 straipsnio 6 dalies 3  punktu, Lietuvos Respublikos žemės ūkio ministro ir Lietuvos Respublikos aplinkos ministro 2004 m. spalio 4 d. įsakymu Nr.3D-452/D1-513 (Lietuvos Respublikos žemės ūkio ministro ir Lietuvos Respublikos aplinkos ministro 2014 m. sausio 2 d. įsakymo Nr. 3D-1/D1-1 redakcija) patvirtintomis  Žemės sklypų formavimo ir pertvarkymo projektų rengimo ir įgyvendinimo taisyklėmis, bei atsižvelgdama į pil. Indrės Jurjonienės ir Gražvydo Jurjono prašymą:
1. P a v e d u rajono savivaldybės administracijos Architektūros ir urbanistikos skyriui organizuoti žemės sklypų formavimo ir pertvarkymo projekto rengimą, sujungiant 0,0299 ha ploto žemės sklypą (kadastrinis Nr.8486/0019:167 Šakių m.k.v.), esantį Jaunystės 1-oji g.10A, Šakių mieste, 0,0296 ha ploto žemės sklypą (kadastrinis Nr.8486/0019:20 Šakių m.k.v.), esantį Jaunystės 1-oji g.10, Šakių mieste ir 0,0579 ha ploto žemės sklypą (kadastrinis Nr.8486/0019:89 Šakių m.k.v.), esantį Jaunystės 1-oji g.8, Šakių mieste į vieną sklypą. Žemės sklypo naudojimo paskirtis – kita, naudojimo būdas – vienbučių ir dvibučių  gyvenamųjų pastatų teritrijos.
2. N u s t a t a u, kad projekto rengimo darbai finansuojami projekto rengimą inicijavusių Indrės Jurjonienės ir Gražvydo Jurjono lėšomis.
Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.


Biudžeto ir turto skyriaus vedėja,		
l.e. administracijos direktoriaus pareigas                                                               Egidija Grigaitienė                                            


Architektūros ir urbanistikos skyriaus vyr. specialistė
Laima Savukaitienė
2016-12-29

